**О Д Г О В О Р**

на пратеничко прашање од пратеникот Томе Чинговски поставено

на 57-та седница на Собранието на Република Македонија

одржана на 28 мај 2009 година

Од 01.04.2002 година се применува Договорот за социјално осигурување меѓу Република Македонија и Сојузна Република Југославија.

Членот 19 од Договорот дава основа да се утврди право на самостојна пензија доколку подносителот носител на барањето ги исполнува условите за признавање право на пензија само врз основа на стажот навршен според нејзините правни прописи, не засметувајќи го странскиот стаж. Примената на оваа одредба функционира во практиката без никакви проблеми во рамките на Договорот.

Меѓутоа, одредени проблеми и тешкотии се констатирани во случаите кога се остварува право на сразмерен дел на пензија, односно кога не се исполнети условите за остварување право на пензија само со стажот од едната држава договорничка и во ваков случај странскиот стаж е услов за остварување на правото на пензија.

Наведениве потешкотии се јавуваат како во случаите кога за прв пат се остварува право според Договорот, како и кога се применува членот 41 од Договорот (повторно определување на пензиите).

Од поставеното пратеничко прашање очигледно е дека се работи за корисници на пензија со мешан пензиски стаж навршен во двете држави.

Во ваквите случи постапката за остварување право на пензија вообичаено трае подолго време од причини што ако подносителот на барањето работел во повеќе фирми и градови се проверува пензискиот стаж од другиот носител на осигурување, истиот се утврдува во матичната евиденција на странскиот носител и само така потврден се доставува до другата држава договорничка на договорениот образец кој претставува основ за завршување на постапката.

Барањето за остварување на правата врз основа на одредбите од Договорот, се во надлежност и се решаваат во овластените подрачни единици на ФПИОМ.

Заради надминување на овие проблеми на неколку наврати одржани се разговори со српскиот носител на осигурување и како иницијатива на Фондот на ПИОМ и Фондот на ПИО на Србија и како одржување на денови на рзговор со посредување на Програмата за реформи во областа на социјалната сигурност и координација на социјалната сигурност